ตรวจสอบสิทธิ์เงินเยียวยาเกษตรกร พบ 1.59 แสนราย โอนเงินให้ไม่ได้ รีบเช็กบัญชีด่วน
อย่าลืมตรวจสอบสิทธิ์ เยียวยาเกษตรกร ธ.ก.ส. ทยอยโอนเงินรอบเดือนที่ 2 ให้แล้ว พร้อมย้ำ 1.59 แสนราย รีบแจ้งบัญชีธนาคารเพื่อรับสิทธิ์โดยด่วนความคืบหน้า โครงการมาตรการเยียวยาเกษตรกร ที่กระทรวงเกษตรและสหกรณ์ได้ให้ธนาคารเพื่อการเกษตรและสหกรณ์การเกษตร (ธ.ก.ส.) ทยอยโอนเงินเยียวยารายละ 5000 บาทต่อเดือน เป็นระยะเวลา 3 เดือน ตั้งแต่เดือนพฤษภาคม-กรกฎาคม 2563 ตั้งแต่วันที่ 15 พฤษภาคม 2563 ที่ผ่านมา โดยเกษตรกรที่ได้รับสิทธิ์นั้นจะต้องไม่ซ้ำซ้อนกับโครงการ ลงทะเบียนเราไม่ทิ้งกันล่าสุด นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.พร้อมจ่ายเงินช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัสโควิด-19 ตามมติคณะรัฐมนตรี (ครม.) ในเดือนที่ 2 ในเดือนมิ.ย.นี้ คนละ 5000 บาท ตั้งแต่วันที่ 15-21 มิ.ย. 2563 ให้แก่เกษตรกรที่รับเงินรอบแรกไปแล้วกว่า 7 ล้านรายขณะที่ ธ.ก.ส. ได้รับข้อมูลจากกระทรวงเกษตรฯ รวมทั้งสิ้น 7.68 ล้านราย โดยในจำนวนนี้ ธ.ก.ส.ส่งข้อมูลคืนให้กระทรวงเกษตรฯ จำนวน 224331 ราย แบ่งเป็น ต้องตรวจสถานะใหม่ 132905 ราย และเป็นข้าราชการ จำนวน 91426 ราย รวมทั้งยังมีผู้ที่ ธ.ก.ส.ไม่สามารถดำเนินการโอนเงินให้ได้อีก 159920 ราย เนื่องจากไม่พบบัญชีธนาคารในระบบ และอยู่ระหว่างการดำเนินการสอบบัญชี 64206 รายสำหรับผู้ที่ ธ.ก.ส. ไม่พบบัญชีธนาคารนั้น อยากให้เกษตรกร รีบไปแจ้งบัญชีธนาคารที่ตนเองมีอยู่ของธนาคารใดก็ได้ โดยไม่จำเป็นต้องเป็นบัญชีธนาคารของ ธ.ก.ส. ผ่าน www.เยียวยาเกษตรกร.comโดยวิธีที่สะดวกรวดเร็วที่สุด คือ การผูกบัญชีพร้อมเพย์กับบัตรประชาชน และเกษตรกรยังสามารถตรวจสอบสถานะการจ่ายเงินเยียวยาเกษตรกรงวด 2 ผ่านทางเว็บไซต์เยียวยาเกษตรกรได้เลยอย่างไรก็ตาม กรณีผู้ที่มีสิทธิ์รับเงินเยียวยาแต่ไม่ประสงค์รับเงิน สามารถติดต่อหน่วยงานที่ขึ้นทะเบียนเกษตรกรเพื่อแจ้งความประสงค์ไม่รับเงินดังกล่าว ซึ่งกระทรวงเกษตรฯ จะรวบรวมข้อมูลเพื่อแจ้งมายัง ธ.ก.ส. เพื่อดำเนินการต่อไป.
อย่าลืมตรวจสอบสิทธิ์ เยียวยาเกษตรกร ธ.ก.ส. ทยอยโอนเงินรอบเดือนที่ 2 ให้แล้ว พร้อมย้ำ 1.59 แสนราย รีบแจ้งบัญชีธนาคารเพื่อรับสิทธิ์โดยด่วน
เยียวยาเกษตรกร,www.เยียวยาเกษตรกร.com เช็คสิทธิ์,www.เยียวยาเกษตรกร.com,เยียวยาเกษตรกรตรวจสอบสิทธิ์,ลงทะเบียนเยียวยาเกษตรกร,เงินเยียวยาเกษตรกร,ตรวจสอบสิทธิ์เกษตรกรรับเงินเยียวยา